Ministru kabineta rīkojuma projekta

**„Par valsts īpašuma objekta Kurmaņa ielā 15, Skaistkalnē, Skaistkalnes pagastā, Vecumnieku novadā, nodošanu privatizācijai” sākotnējās ietekmes novērtējuma ziņojums**

|  |  |
| --- | --- |
| I. Tiesību akta projekta izstrādes nepieciešamība | |
| 1. Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.  Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.  Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.  Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.  Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai.  Atbilstoši Pabeigšanas likuma 6.panta trešajai daļai, Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.  Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. Pašreizējā situācija un problēmas | Privatizācijas aģentūras Privatizācijas ierosinājumu reģistrā 2006.gada 31.augustā reģistrēts Valdas Smirnovas privatizācijas ierosinājums (reģistrēts ar Nr.1.643) par zemesgabala un divu ēku Kurmaņa ielā 15, Skaistkalnes ciemā, Bauskas rajonā, privatizāciju. Vienlaikus norādīts, ka zemesgabals un ēkas atrodas blakus nekustamajam īpašumam Kurmaņa ielā 17, Skaistkalnes ciemā, Bauskas rajonā.  Privatizācijas ierosinājumā neprecīzi norādīta privatizācijai ierosinātā nekustamā īpašuma platība un kadastra numurs. Skaistkalnes pagasta padome, pārsūtot privatizācijas ierosinājumu Privatizācijas aģentūrai, 2006.gada 6.septembra vēstulē Nr.462/3-15 norādījusi precizētu zemesgabala platību. Atbilstoši Nekustamā īpašuma valsts kadastra informācijas sistēmā reģistrētajiem datiem nekustamais īpašums Kurmaņa ielā 15, Skaistkalnē, Skaistkalnes pagastā, Vecumnieku novadā, kadastra Nr.4080 002 0374, kas sastāv no zemesgabala ar kadastra apzīmējumu 4080 002 0374 un divām ēkām (būvju kadastra apzīmējumi 4080 002 0374 001 un 4080 002 0374 002) atrodas blakus nekustamajam īpašumam Kurmaņa ielā 17, Skaistkalnē, Skaistkalnes pagastā, Vecumnieku novadā.  Ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi”, Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas šā rīkojuma pielikumā minēto objektu atzīšanai par bezīpašnieka vai bezmantinieka mantu. Šī rīkojuma pielikumā ar Nr.29 ir iekļauts īpašuma objekts Kurmaņa ielā 15, Skaistkalnē, Skaistkalnes pagastā, Bauskas rajonā, zemes vienības kadastra apzīmējums/numurs 4080 002 0374.  Ar Rīgas pilsētas Vidzemes priekšpilsētas tiesas 2011.gada 25.oktobra spriedumu (spriedums stājies likumīgā spēkā 2011.gada 29.novembrī) lietā Nr.C30620610 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būvju kadastra apzīmējumi 4080 002 0374 001 un 4080 002 0374 002) Kurmaņa ielā 15, Skaistkalnē, Skaistkalnes pagastā, Vecumnieku novadā, ir bezīpašnieka lieta, kas piekritīga valstij.  Saskaņā ar Ministru kabineta 2006.gada 25.aprīļa noteikumu Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.315) 12.punktu Valsts ieņēmumu dienests pēc šo noteikumu 4. vai 5.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē vai aģentūrā, kas nodevusi valstij piekritīgo mantu.  Atbilstoši Noteikumu Nr.315 22.punktam valstij piekritīgās mantas novērtēšanas komisijas novērtējumu ieraksta valstij piekritīgās mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas.  Valsts ieņēmumu dienesta Nodokļu parādu piedziņas pārvalde ar 2012.gada 2.februāra vēstuli Nr.4.2.3/9014 ir informējusi, ka par bezīpašnieka mantu, kas piekritīga valstij, atzītais nekustamais īpašums Kurmaņa ielā 15, Skaistkalnē, Skaistkalnes pagastā, Vecumnieku novadā, kadastra Nr.4080 0021 0374, ir ņemts valsts uzskaitē ar 2012.gada 31.janvārī ar valstij piekritīgās mantas pieņemšanas un nodošanas aktu Nr.007513.  Šā gada 31.maijā stājās spēkā grozījumi Noteikumos Nr.315, kuri tika papildināti ar 26.31 punktu, kas nosaka, ka Valsts ieņēmumu dienests ar mantas novērtējuma aktu bez maksas nodod valstij piekritīgo nekustamo īpašumu, ja Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 5.pantā noteiktajā kārtībā ir iesniegts šā nekustamā īpašuma privatizācijas ierosinājums un Ministru kabinets nav pieņēmis lēmumu par nekustamā īpašuma nodošanu privatizācijai vai atteikumu nodot to privatizācijai, – Privatizācijas aģentūra valdījumā.  Ņemot vērā Noteikumos Nr.315 26.31 punktā noteikto Privatizācijas aģentūra ir uzsākusi Ministru kabineta rīkojuma projektā norādītā valsts īpašuma objekta pārņemšanu savā valdījumā. Vienlaicīgi ir jānorāda, ka gadījumā, ja Privatizācijas aģentūra, atbilstoši Noteikumos Nr.315 noteiktajai kārtībai, nepārņem valdījumā Ministru kabineta rīkojuma projektā norādīto valsts īpašuma objektu līdz lēmuma pieņemšanai par to nodošanu privatizācijai, tad Privatizācijas aģentūrai tas būs jāpārņem saskaņā ar Privatizācijas likuma 13.panta pirmajā daļā noteikto kārtību.  ***1. Valsts īpašuma objekta sastāvs***  Nekustamais īpašums sastāv no zemesgabala (zemes vienības kadastra apzīmējums 4080 002 0374), aptiekas (būves kadastra apzīmējums 4080 002 0374 001) un saimniecības ēkas (būves kadastra apzīmējums 4080 002 0374 002) (turpmāk – valsts īpašuma objekts).  2. Valsts īpašuma objekta adrese, kadastra numurs un platība:  Valsts īpašuma objekta adrese atbilstoši Nekustamā īpašuma valsts kadastra informācijas sistēmas datiem ir Kurmaņa iela 15, Skaistkalne, Skaistkalnes pagasts, Vecumnieku novads.  Valsts īpašuma objekta sastāvā ietilpstošās zemes vienības (zemes vienības kadastra apzīmējums 4080 002 0374) kopējā platība - 0.0944 ha.  Valsts īpašuma objekta sastāvā ietilpstošās būves – aptieka (būves kadastra apzīmējums 4080 002 0374001) –kopējā platība ir– 219,90 m2.  Valsts īpašuma objekta sastāvā ietilpstošās būves – noliktava (būves kadastra apzīmējums 4080 002 0374002) – kopējā platība ir – 80,70 m2.  ***3. Īpašuma tiesības***  Valsts īpašuma objekta īpašuma tiesības zemesgrāmatā nav nostiprinātas.  Saskaņā ar Skaistkalnes pagasta padomes 2007.gada 12.oktobra izziņu Nr.549/3-12 nekustamā īpašuma Kurmaņa ielā 15, Skaistkalnē, Skaistkalnes pagastā, Vecumnieku novadā, vēsturiskais nosaukums uz 1940.gada 21.jūliju bija „Strelēviča māja”. Latvijas valsts vēstures arhīva 2009.gada 25.maija izziņas Nr.5-JP-1448/42 un Nr.5-JP-1448/43 norāda, ka tas piederējis fiziskai personai.  Skaistkalnes pagasta padomes 2007.gada 12.oktobra izziņa Nr.548/3-12 apliecina, ka nekustamā īpašuma Kurmaņa ielā 15, Skaistkalnē, Skaistkalnes pagastā, Vecumnieku novadā, bijušo īpašnieku vai viņu mantinieku pieteikumi par īpašuma tiesību atjaunošanu nav saņemti.  Saskaņā ar Valsts zemes dienesta Kadastra informācijas datiem zemesgabala (zemes vienības kadastra apzīmējums 4080 002 0374) statuss ir rezerves zemes fonds.  Rīgas pilsētas Vidzemes priekšpilsētas tiesa ar 2011.gada 25.oktobra spriedumu civillietā Nr. C30620610, kurš stājies likumīgā spēkā 2011.gada 29.novembrī, ir konstatējusi juridisko faktu, ka ēkas (būvju kadastra apzīmējumi 4080 002 0374 001 un 4080 002 0374 002) Kurmaņa ielā 15, Skaistkalnē, Skaistkalnes pagastā, Vecumnieku novadā, ir bezīpašnieka lieta, kas piekritīga valstij.  Līdz ar to, pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktu zeme vienība (zemes vienības kadastra apzīmējums 4080 002 0374 piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederošas ēkas (būves).  ***4. Privatizācijas ierosinājums***  Valdas Smirnovas ierosinājums par valsts īpašuma objekta nodošanu privatizācijai Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.643.  ***5. Valsts īpašuma objekta valdītājs***  Valsts ieņēmumu dienests ir ņēmis valsts īpašuma objektu valsts uzskaitē ar 2012.gada 31.janvāra valstij piekritīgās mantas pieņemšanas un nodošanas aktu Nr.007513.  ***6. Noma***  Valsts īpašuma objekts nav iznomāts.  ***7. Pirmpirkuma tiesības***  Valsts īpašuma objektam nav pirmpirkuma tiesīgās personas.  ***8. Papildus informācija***  Nav |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā valsts īpašuma objektu – nekustamo īpašumu Kurmaņa ielā 15, Skaistkalnē, Skaistkalnes pagastā, Vecumnieku novadā, kas sastāv no aptiekas (būves kadastra apzīmējums 4080 002 0374 001), saimniecības ēkas (būves kadastra apzīmējums 4080 002 0374 002) un zemesgabala (zemes vienības kadastra apzīmējums 4080 002 0374) – kopējā platība ir 0.0944 ha. |
| 5. Projektā iesaistītās institūcijas | Privatizācijas aģentūra un Valsts ieņēmumu dienests. |
| 6. Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 7. Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. Projekta izpildē iesaistās institūcijas | Ministru kabineta rīkojuma projekta izpildi nodrošinās Privatizācijas aģentūra un Valsts ieņēmumu dienests. | |
| 2. Projekta izpildes ietekme uz pārvaldes funkcijām | Projekts šo jomu neskar. | |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. | |
| 4. Projekta izpildes ietekme uz pārvaldes institucionālo struktūru.  Esošo institūciju likvidācija | Projekts šo jomu neskar. | |
| 5. Projekta izpildes ietekme uz pārvaldes institucionālo struktūru.  Esošo institūciju reorganizācija | Projekts šo jomu neskar. | |
| 6. Cita informācija | Nav. | |
| **Ekonomikas ministrs** | | | **D.Pavļuts** | |
| **Vīza: valsts sekretārs** | | | **J.Pūce** | |

08.11.2013. 11:45

1623

Drāke

67013162, [Martins.Drake@em.gov.lv](mailto:Martins.Drake@em.gov.lv)